joelniklaus/EU_Wikipedias huggingface dataset:
Európska cesta 37

Európska cesta 37 je európska cesta vedúca z Delmenhorstu v Dolnom Sasku do Kolína v Severnom Porýní-Vestfálsku. Spája E22 a E31. Na celej dĺžke 293 km prechádza diaľnicou A1.

Priebeh 
E37 prechádza cez mestá Delmenhorst, Wildeshausen, Cloppenburg, Vechta, Bramsche, Osnabrück, Lengerich, Greven, Münster, Hamm, Kamen, Dortmund, Unna, Schwerte, Hagen, Wuppertal, Remscheid, Leverkusen a Kolín. 

E37 sa križuje s ďalšími európskymi cestami. Sú nimi E233, E30, E34, E331, E41 a E35.

Referencie

Iné projekty 

37
Ostravar Aréna

Ostravar Aréna (predtým Palác kultury a sportu a ČEZ Aréna) je multifunkčná aréna v Ostrave. Otvorená bola v roku 1986 a rekonštruovaná za takmer 700 miliónov Kč v rokoch 2003 a 2004. Je domovským stánkom hokejového klubu HC Vítkovice Steel.

Hlavným dôvodom rekonštrukcie bolo organizovanie Majstrovstiev sveta v ľadovom hokeji 2004. O rok neskôr sa tu konali aj Majstrovstvá Európy UEFA vo futsale 2005. Na konci roku 2008 sa v ČEZ Aréne uskutočnili Majstrovstvá sveta vo florbale mužov 2008.

Panoráma

Iné projekty

Externé odkazy 
 Oficiálna stránka na www.arena-vitkovice.cz 

Hokejové štadióny v Česku
Šport v Ostrave
Architektúra z 1986
Bliznecy

Bliznecy (Близнецы) je osamotene stojaci súbor utuhnutých lávových prúdov, nachádzajúci sa na polostrove Kamčatka východne od pohoria Stredokamčatský chrbát a asi 80 km severne od vulkánu Šiveluč. Objem láv má asi 0,5 km³ a vek ich erupcie sa datuje na rok 1060 pred Kr.

Externé odkazy 
 www.volcano.si.edu - vulkanický komplex Bliznecy na Global Volcanism Program 

Sopky Kamčatky
Hoth (fiktívna planéta)

Hoth je meno fiktívnej planéty vo svete Star Wars. Jej neobývaný povrch je pokrytý iba ľadom a snehom. Vyskytuje sa tu len niekoľko živočíšnych druhov. Na začiatku V. Epizódy sa tu ukryjú Rebelovia, avšak Impérium ich základňu objaví a odohrá sa tu bitka, z ktorej musia hlavné postavy uniknúť.

Externé odkazy 
 Hoth na starwars.com 
 A scientific investigation into the planet Hoth 
 Základňa Echo na starwars.com 
 Základňa Echo na starwars.wikia.com 

Planéty Hviezdnych vojen
Kamino

Kamino je meno fiktívnej planéty vo svete Star Wars. Jej povrch tvorí iba oceán, je to vodný svet domovskej rasy Kaminoáncov. Kaminoánci sú vynikajúci klonovači, ktorí vytvorili klonovú armádu podľa nájomného lovca Jango Fetta pre Republiku. Jeho takzvaný syn Boba Fett je v skutočnosti jediný klon bez akejkoľvek úpravy.

Externé odkazy 
 Kamino na starwars.com 
 Kamino na starwars.wikia.com 

Planéty Hviezdnych vojen

de:Orte aus Star Wars#Kamino
sv:Lista över platser i Star Wars#Kamino
Kashyyyk

Kashyyyk je meno fiktívnej planéty vo svete Star Wars. Jej povrch tvoria hlavne močiare a pralesy niekoľko kilometrov vysokých stromov Wroshyr. Je to domovská planéta Wookiov, najsilnejších inteligentných bytostí v galaxii. Hlavné mesto planéty sa menuje Rwookrrorro. Na tejto planéte sa aj v III. Epizóde odohrala bitka medzi Klonovou armádou a Separatistami, počas ktorej bol Palpatinom vydaný rozkaz 66, ktorý Majster Yoda vycítil, popravcov zabil a následne z planéty utiekol. Leia využila Kashyyyk v dobe vlády veľkoadmirála Thrawna ako úkryt pred Noghrii, ktorý ju mal zajať.

Externé odkazy 
 Kashyyyk na starwars.com 
 Kashyyyk na starwars.wikia.com 

Planéty Hviezdnych vojen
Antifašistická akcia

Antifašistická akcia alebo skrátene  Antifa je názov organizácií radikálneho alebo militantného ľavicového antifašistického odporu. Prvú organizáciu pod týmto názvom vytvorila v roku 1930 Komunistická strana Nemecka na obranu proti rastúcemu nacistickému hnutiu v krajine. Dnes pôsobia skupiny AFA po celej Európe a hlásia sa prevažne k anarchizmu. Antifašistická akcia je spravidla reakciou na činnosť krajnej pravice. Na Slovensku vznikla Antifa ako reakcia na pouličné násilie neonacistov, ktoré sa objavovalo najmä v 90. rokoch 20. storočia, ale aj po roku 2000. V súčasnosti je relatívne slabo organizovaná a relatívne málo ľudí sa hlási k radikálnejšiemu antifašizmu.
V Spojených štátoch došlo po zvolení Donalda J. Trumpa za prezidenta k nárastu protestov Antifašistickej akcie, ktoré sa zameriavali okrem krajnej pravice (biely nacionalizmus, alternatívna pravica), aj voči tradičným konzervatívcom a libertariánom. Počas protestov sa niektorí sympatizanti Antifa podielali na vandalizme a v styku s krajnou pravicou došlo aj k násiliu. Prezident Trump v júli 2019 v súvislosti s násilným útokom antifašistov na konzervatívneho novinára Andyho Ngoa v Portlande vyhlásil, že uvažuje o zaradení Antify medzi domáce teroristické organizácie v USA.

Literatúra 
 Martin Bastl, Miroslav Mareš, Josef Smolík, Petra Vejvodová: Krajní pravice a krajní levice v ČR. Praha: Grada Publishing, 2011.

Referencie 

Antifašizmus
Boje v Taliansku počas druhej svetovej vojny

Talianska kampaň alebo taliansky front predstavuje hlavnú časť poslednej fázy bojov druhej svetovej vojny v Stredomorí. Zahŕňa ťaženie jednotiek Spojencov naprieč Sicíliou a Apeninským polostrovom. V jej priebehu boli štáty Osi systematicky vytlačené z oblasti na sever bez sebe menšej šance na zvrat. 

Bojové operácie sa začali vylodením na Sicílii (operácia Husky). Po jej obsadení pokračovali vylodením na talianskej pevnine (operácia Avalanche). Spojenecký postup však nebol dostatočne dynamický a vojskám osi sa ho podarilo zastaviť. V januári 1944 sa preto spojenci pokúsili obísť nepriateľskú obranu označovanú ako Zimná línia vylodením pri Anziu a Nettune (operácia Shingle). Útok však nenapredoval dostatočne rýchlo a prielom z predmostia sa podaril až v máji. V tej istej dobe sa rozhoreli boje o Monte Cassino. Rím bol oslobodený 4. júna 1944. Nemci však zabránili významnému prieniku na sever na Gótskej línii v predpolí Álp. Počas kampane zasiahli do bojov okrem talianskych partizánov aj talianske jednotky bojujúce na strane Spojencov. Ku koncu apríla sa spojencom podarilo oslobodiť Benátky a Terst. Nemeckí velitelia začali rokovať o kapitulácii. Boje skončili 8. mája 1945.

Iné projekty

Externé odkazy 
 World War II
 Ortona and the Italian Campaign - 65th Anniversary
 World War II propaganda leaflets - use in Italy.
 BBC's flash video of the Italian Campaign
 Canadian Newspapers and the Second World War - The Sicilian and Italian Campaigns, 1943-1945
 CBC Digital Archives - The Italian Campaign
 Italian Partisan 
 Italy Volume I, The Sangro to Cassino the New Zealand Official War History
 Italy Volume II, From Cassino to Trieste the New Zealand Official War History

Bojiská druhej svetovej vojny
Chewbacca

Chewbacca je fiktívna postava zo ságy Star Wars. Vystupuje vo filmoch Star Wars: Epizóda III – Pomsta Sithov, Star Wars: Epizóda IV – Nová nádej, Star Wars: Epizóda V – Impérium vracia úder a Star Wars: Epizóda VI – Návrat Jediho. Je známy ako pilot na lodi Hana Sola(jeho najlepšieho priateľa) s názvom Millennium Falcon. Jeho rodná planéta je Kashyyyk.

Externé odkazy 
 Chewbacca na starwars.com 
 Chewbacca na starwars.wikia.com 

Postavy Hviezdnych vojen

de:Figuren aus Star Wars#Chewbacca
Rozhľadňa

Rozhľadňa alebo vyhliadková veža je verejnosti prístupná stavba s vyhliadkovým priestorom nad úrovňou okolitého terénu a porastu, najčastejšie umožňujúca panoramatický 360° rozhľad. Môže byť vybudovaná ako samostatná účelová stavba, prípadne ako súčasť inej stavby, napr. kostola, vysielača, piliera, chaty a pod. Samostatné rozhľadne majú najčastejšie tvar veže, vybudovanej z kameňa, dreva, železa, alebo kombinácie materiálov.

Mestské rozhľadne umožňujú panoramatický rozhľad na mesto a nachádzajú sa buď priamo v meste, alebo v bezprostrednom okolí. Typickými mestskými rozhľadňami sú napr. Eiffelova veža v Paríži, Petřínska rozhľadňa v Prahe, alebo reštaurácia na Novom moste v Bratislave. 

Turistické rozhľadne sa zvyčajne nachádzajú na vrchoch a iných vhodných miestach, odkiaľ nie je prirodzený panoramatický výhľad kvôli porastu alebo tvaru terénu. Budujú ich najčastejšie regionálne samosprávy, lokálne spolky, niekedy aj jednotlivci.

Význam 
Okrem zvýšenia turistickej atraktivity lokality majú rozhľadne aj významný spoločenský a duchovný rozmer – na ich výstavbe a udržiavaní sa často spolupodieľajú ľudia so širokého okolia a rozhľadňa slúži ako miesto pre stretávanie sa, cieľ prechádzok, výletov, miesto konania osláv a pod. Aj samotné otváranie novovybudovanej či zrekonštruovanej rozhľadne a následné výročia bývajú často významnými regionálnymi spoločenskými udalosťami. 

Rozhľadne, v krajine už zďaleka dobre viditeľné, plnia aj reprezentatívny účel – demonštrujú schopnosti, zviditeľňujú a prinášajú prestíž ich tvorcom a celému regiónu.

Niektoré rozhľadne majú tiež zaujímavé architektonické riešenie (napr. mnohé z rozhľadní v Česku), prípadne významnú historickú hodnotu (napr. Vartovka v Krupine, postavená pred rokom 1564, slúžiaca ako protiturecká pozorovateľňa, alebo rozhľadňa na Sitne, pôvodne postavená grófom Kohárym v roku 1736, po požiari obnovená v roku 1886).

Rozhľadne na Slovensku

Pozri aj 
 Zoznam najvyšších stavieb na Slovensku
 Zoznam najvyšších budov sveta

Iné projekty

Externé odkazy 
 Rozhľadne na Slovensku
 Zoznam rozhľadní na Slovensku na rozhladne.szm.sk
 Zoznam rozhľadní na Slovensku na turistik.sk
 Rozhľadňa - estetická analýza (blog)
 Rozhľadne v Česku
 Zoznam rozhľadní v Česku na rozhlednyunas.cz (česky)
 História rozhľadní v Česku a vo svete, dobové fotografie a ilustrácie (česky)
 Ako stavať a ako nestavať rozhľadne (česky)
 České komunitné fórum, venované rozhľadniam (česky)
 České rozhledny s popisem jak se tam dostat (česky)
Bud Spencer

Bud Spencer, vlastným menom Carlo Pedersoli (* 31. október 1929, Neapol, Talianske kráľovstvo – † 27. jún 2016, Rím, Taliansko) bol taliansky herec, scenárista, filmový producent, bývalý taliansky plavec a vodný pólista. Bol známy najmä vďaka filmom, v ktorých hral vo dvojici s Terence Hillom.

Životopis  
Pôvodne vyštudoval právo, ale neskôr sa dal na športovú kariéru plavca. Bol prvým talianskym plavcom, ktorý zaplával v štýle vo voľnom spôsobe pod minútu na 100 metrov. Okrem toho bol tiež viacnásobným talianskym šampiónom v plávaní vo voľnom spôsobe a prsiach. Zúčastnil sa olympijských hier v Helsinkách v roku 1952 a v Melbourne v roku 1956.

V roku 1984 spoluzaložil súkromnú leteckú spoločnosť Mistral Air, podnikal aj v oblasti gastronómie a predaja detského oblečenia. Vlastnil preukaz pilota na lietadlá a vrtuľníky. 

Je ním inšpirovaná postava Big Spencer v hre Bang!

Filmografia (výber)

Referencie

Pozri aj 
 Terence Hill 
 Spaghetti western
 Western

Iné projekty

Externé odkazy 
 
 Bud Spencer na osobnosti.cz

Zdroj 

Talianski filmoví herci
Talianski televízni herci
Talianski filmoví producenti
Talianski filmoví scenáristi
Talianski plavci
Talianski vodnopólisti
Osobnosti z Neapola
Ako sa to robí

Ako sa to robí, pôvodne How It's Made je televízny program, natáčaný v Quebecu v Kanade. Dokumentárny program ukazuje postup pri výrobe bežných, každodenných predmetov. Má 130 epizód s trvaním 24 minút.

Zdroj

Externé odkazy 
www.commentcestfait.com - oficiálna stránka

Televízne relácie
Duffy (speváčka)

Aimee Anne Duffy (* 23. jún 1984, Bangor, Wales, Spojené kráľovstvo), profesionálne známa ako Duffy, je waleská speváčka a textárka. Začínala na prvom mieste v anglickej hitparáde albumov s jej albumom Rockferry, z ktorého predala zatiaľ na celom svete 3,4 milióna kópií. Duffy je prvá waleská žena, ktorá dosiahla s popovou piesňou prvé miesto v rebríčkoch za posledných 25 rokov s jej druhým singlom "Mercy".

Biografia 
Aimee Anne Duffy vyrástla v Nefyne na polostrove Llŷn vo Walese. Od rozvodu jej rodičov, 10-ročná Duffy, jej dvojička Katy ako aj jej staršia sestra Kelly sa aj s matkou usadili v Pembrokeshire.

Spievanie považovala vždy za časť z nej, ale keďže pochádza z malej dedinky, považovala za lepšie uchovať to v tajnosti. Nerozprávala sa o tom o nikom až do jej 16 rokov, kedy ju jej priatelia povzbudzovali k spievaniu.

V 17-tich rokoch sa mladá, ešte neplnoletá Duffy objavila v anglosaskom muzikálnom svete vďaka americko-švajčiarskemu producentovi Sorenovi Mournirovi - známy pod pseudonymom Dorian Gray, pod ktorým vystupuje - a napísala s ním takmer 50 piesní pod menom Soulego. Duo vytvorili v Ženeve, Švajčiarsko, medzi 2002 a 2003 a vystúpili na scénu v júl 2003 vo Walese na festivale Wakestock, ktorý je považovaný za jeden z najdôležitejších v Spojenom kráľovstve.

Keď mala 19 rokov, rozhodla sa používať pseudonym Duffy v jej profesionálnom živote.

Duffy má kontrakt s vydavateľstvom A&M Records od roku 2007. Zúčastňovala sa na televíznej show Later with Jools Holland od novembra 2007 a znova od februára 2008. Je interpretkou piesne "Mercy", ktorá sa dostala na čelo mnohých európskych krajín a zotrvala 5 týždňov na prvom mieste na rebríčku piesní vo Veľkej Británii.

Diskografia

Referencie

Externé odkazy 
 Oficiálna stránka
 Duffy na MySpace
 

 
Waleské bluesové speváčky
Waleské popové speváčky
Waleské rockové speváčky
Waleské soulové speváčky
Waleskí textári piesní
Zoznam krajov na Slovensku

Toto je zoznam súčasných 8 krajov na Slovensku vrátane základných štatistických údajov (stav k 01.01.2021).

Referencie

Pozri aj 
 Administratívne členenie Slovenska
 Zoznam okresov na Slovensku
 Zoznam miest na Slovensku
 Zoznam miest a obcí na Slovensku

Iné projekty 

 
Kraje
Oslobodenie Paríža

Oslobodenie Paríža bolo ozbrojené stretnutie medzi nacistickým Nemeckom a spojeneckými silami vrátane francúzskeho hnutia odporu počas druhej svetovej vojny, trvajúce od 19. do 25. augusta 1944.

Boje sa začali povstaním francúzskych odbojových skupín v meste. Ich útoky boli namierené proti nemeckej mestskej posádke a proti nemeckým jednotkám ustupujúcim cez mesto. 24. augusta francúzski partizáni z Forces françaises de l'intérieur (FFI) nadviazali styk s postupujúcou americkou 4. pechotnou divíziou a jednotkami Slobodného Francúzska. Veliteľ nemeckej posádky Dietrich von Choltitz nakoniec neuposlúchol Hitlerove rozkazy a nezrovnal mesto pri ústupe so zemou. Spolu so 17 000 mužmi pod jeho velením sa vzdal francúzskemu generálovi Leclercovi a veliteľovi odbojových jednotiek Rol-Tanguyovi na Gare Montparnasse 25. augusta 1944.

Iné projekty

Externé odkazy 
 Liberation of Paris 
 Battle for Paris: August 16–26
 De Gaulle's speech from the Hôtel de Ville
 De Gaulle's speech in retrospect
 Primout, Gilles. "19–25 août 1944... La Libération de Paris "
 Liberation of Paris animated battle map 
 

Bitky druhej svetovej vojny
Bitky Spojeného kráľovstva počas druhej svetovej vojny
Bitky v 1944
Pasecký potok (prítok Hraničného Kriváňa)

Pasekový potok je potok na hornej Orave, vo východnej časti okresu Námestovo. Je to pravostranný prítok Hraničného Kriváňa, meria 1,4 km a je tokom VII. rádu.

Prameň 
Pramení v Podbeskydskej vrchovine na JJV svahu Žiaru (769 m n. m.) v nadmorskej výške približne 710 m n. m., na katastrálnom území obce Zubrohlava.

Opis toku 
Od prameňa tečie najprv smerom na východojuhovýchod, zľava priberá krátky prítok z juhovýchodného svahu Žiaru a stáča sa viac na juhovýchod. Do Hraničného Kriváňa sa vlieva na katastrálnom území obce Zubrohlava, priamo na štátnej hranici s Poľskom, v nadmorskej výške cca 625 m n. m.

Iné názvy 
Pasekový potok

Potoky na Slovensku
Povodie Oravy
Vodné toky v Podbeskydskej vrchovine
Vodné toky v okrese Námestovo
Cestovný pas

Cestovný pas je cestovný dokument, ktorý pre konkrétneho človeka vydáva vláda štátu, ktorého je občanom. Je to základný dokument, ktorý je potrebný na vstup a prechádzanie inými krajinami.

Cestovné pasy súčasne deklarujú právo na ochranu v zahraničí štátom, ktorý tento dokument vydal a vstup do krajiny, ktorá ho vydala. Cestovné pasy obsahujú fotografiu držiteľa, podpis, dátum narodenia, národnosť a iné znaky identifikujúce človeka. Niektoré krajiny do pasu dávajú aj tlačenú strojovo čitateľnú oblasť dokladov uľahčujúcu spracovanie. Najnovšie pasy obsahujú čip, ktorý okrem bežných údajov môže obsahovať aj biometrické údaje, ktoré uľahčujú identifikáciu predkladateľa dokladu ako oprávneného držiteľa.

Ak je potrebné na vstup vízum, vlepuje sa do cestovného pasu. V jednoduchších prípadoch sa vízum udeľuje priamo pri prekročení hraníc formou odtlačku.

Cestovné pasy jednotlivých štátov 
 Cestovný pas Českej republiky
 Cestovný pas Slovenskej republiky

Pozri aj 
 občiansky preukaz
 biometrický pas

Iné projekty

Externé odkazy 
 Zoznam krajín s bezvízovým stykom

Doklady
Cestovné doklady
Európska cesta 38

Európska cesta 38 (E38) je európska cesta, ktorá vedie z mesta Hluchiv na Ukrajine cez Rusko do kazašského Šimkentu. Jej celková dĺžka je 3 392 km.

Priebeh 
E38 sa pri meste Hluchiv odpojením od M02, prechádza do Ruska ako P199, v meste Kursk sa križuje s E105 a napája sa na ruskú M2. Neskôr sa v meste Voronež križuje s E115 a napája sa na M4. Po 639 km od začiatku E38 sa križuje s E119 a prechádza na M6. Po prechode do Kazachstanu sa križuje s E121 pri meste Oral. V meste Kyzylorda sa od E38 odpája E004 a E38 pokračuje po jednej trase s E123. Cesta E38 sa končí v Šimkente kde sa od nej odpája E123 a križuje sa E40.

Iné projekty 

38
Juraj Nvota

prof. Juraj Nvota (* 1. marec 1954, Bratislava) je slovenský režisér a herec.

Filmografia

Réžia 
 2002: Kruté radosti
 2007: Muzika
 2012: Eštébák
 2014: Rukojemník
 2015: Johankino Tajomstvo

 Herecká filmografia 
 1976: Ružové sny  ....poštár Jakub
 1976: Ja milujem, ty miluješ 1990: Dávajte si pozor!  ....lekár
 1992: Všetko čo mám rád 1997: Modré z neba  ....úradník
 2009: Pokoj v duši 2009: Nedodržaný sľub 2010: Občanský průkaz ....nevlastný otec Aleša
 2016: Já, Olga Hepnarová''

Iné projekty

Externé odkazy 
 Osobnosti.sk - Juraj Nvota 
 ČSFD.cz - Juraj Nvota 
 FDb.cz - Juraj Nvota 

Slovenskí divadelní režiséri
Slovenskí filmoví režiséri
Slovenskí filmoví herci
Slovenskí televízni herci
Radošinské naivné divadlo
Osobnosti z Bratislavy
Držitelia Slnka v sieti
Riadni členovia SFTA
Mrzký potok (prítok Studeného potoka)

Mrzký potok je potok na hornej Orave, v južnej časti okresu Tvrdošín. Je to ľavostranný prítok Studeného potoka, meria 4,6 km a je tokom V. rádu.

Prameň 
Pramení v Skorušinských vrchoch na ZJZ svahu Machov (1 201,6 m n. m.), pod sedlom Prieková (1 164,4 m n. m.) v nadmorskej výške približne 980 m n. m., na katastrálnom území obce Oravský Biely Potok.

Opis toku 
Od prameňa tečie sprvu na krátkom úseku na SSZ cez lokalitu Prieková, následne sa stáča na sever, pričom v lokalite Kováčová sa mierne ohýba a zľava priberá prítok (773,8 m n. m.) zo SSV úpätia Kopca (1 251,3 m n. m.). Ďalej tečie lokalitou Kliníky, vytvára oblúk prehnutý k západu, opäť zľava priberá prítok z juhovýchodného svahu Baní (943,4 m n. m.). Potom sa esovito stáča, z pravej strany priberá Malý potok a ZSZ smerom pokračuje okrajom intravilánu obce Oravský Biely Potok. Západne od obce sa v nadmorskej výške cca 635 m n. m. vlieva do Studeného potoka.

Iné názvy 
nárečovo: Mrskí potok

Potoky na Slovensku
Povodie Oravy
Vodné toky v Skorušinských vrchoch
Vodné toky v okrese Tvrdošín
Malý potok (prítok Mrzkého potoka)

Malý potok je potok na hornej Orave, v južnej časti okresu Tvrdošín. Je to pravostranný prítok Mrzkého potoka, má dĺžku 2,2 km a je tokom VI. rádu.

Prameň 
Pramení v Skorušinských vrchoch na ZSZ svahu Mnícha (1 109,9 m n. m.) v nadmorskej výške približne 870 m n. m., na katastrálnom území obce Oravský Biely Potok.

Opis toku 
Na hornom toku tečie smerom na severozápad, na dolnom toku sa stáča viac na severoseverozápad. Pred ústím sa napokon stáča znovu na severozápad a južne od obce Oravský Biely Potok sa v nadmorskej výške cca 662 m n. m. vlieva do Mrzkého potoka. Nepriberá žiadne stále prítoky.

Iné názvy 
Biedny potok
nárečovo: Malí potok, Biedni potok

Potoky na Slovensku
Povodie Oravy
Vodné toky v Skorušinských vrchoch
Vodné toky v okrese Tvrdošín
5535 Annefrank

5535 Annefrank je asteroid, ktorý obieha vo vnútornej zóne hlavného pásu asteroidov a patrí do rodiny Augusta. Nasnímala ho sonda agentúry NASA Stardust, keď 2. novembra 2002 preletela okolo neho vo vzdialenosti 3 300 kilometrov cestou k svojmu hlavnému cieľu - kométe Wild 2. Zaujímave je, že Annefrank sa ukázal dvakrát väčším telesom, ako sa predpokladalo podľa pozemských pozorovaní. Jasnosť, ktorú registrujeme ne Zemi, závisí od odrazivosti a veľkosti osvetleného povrchu, ale astronómovia použili pre albedo príliš nízke hodnoty. Asteroid bol pomenovaný podľa Anny Frankovej, autorky knihy Denník Anny Frankovej, ktorá zomrela v čase holokaustu.

Hlavné údaje 
 Priemerná vzdialenosť od Slnka - 331 miliónov kilometrov
 Obežná doba - 3,29 roka
 Rotačná perióda - neznáma
 Dĺžka - 6 kilometrov
 Dátum objavu - 23. marec 2002

Iné projekty

Externé odkazy 

 A page with images from the Stardust flyby
 Ted Stryk's Stardust page, including enhanced images of 5535 Annefrank

Planétky 5501 – 5750
Annefrank
Astronomické objekty objavené v roku 1942
Milotínka

Milotínka je potok na hornej Orave, v južnej časti okresu Tvrdošín. Je to ľavostranný prítok Borovej vody, meria 3,1 km a je tokom VI. rádu.

Prameň 
Pramení v Skorušinských vrchoch, v geomorfologickom podcelku Kopec, na JJV svahu Machov (1 201,6 m n. m.) a pod sedlom Prieková (1 164,4 m n. m.), v nadmorskej výške cca 940 m n. m., na katastrálnom území obce Zuberec.

Opis toku 
V pramennej oblasti tečie východným smerom cez lokalitu Črchlica, následne sa stáča na severovýchod, vteká do Podtatranskej brázdy (geomorfologický podcelok Zuberecká brázda) a zľava priberá krátky prítok z južnej časti lokality Tokáreň. Ďalej tečie na krátkom úseku na sever, pričom z ľavej strany priberá dva významné prítoky: najprv prítok (1,6 km) z východného svahu Machov z oblasti Pálenice s hustou sieťou prítokov a potom druhý prítok z oblasti Milotína. Vzápätí tečie prechodne smerom na SSV, napokon znovu na sever a preteká v blízkosti intravilánu Zuberca. SSZ od centra obce sa v nadmorskej výške približne 744 m n. m. vlieva do Borovej vody.

Iné názvy 
Milotin potok
Milotínsky potok
Milotinka
nárečovo: Miloťínski potok

Potoky na Slovensku
Povodie Oravy
Vodné toky v Skorušinských vrchoch
Vodné toky v Zubereckej brázde
Zuberec
Vodné toky v okrese Tvrdošín
Vajdovský potok (prítok Borovej vody)

Vajdovský potok je potok na hornej Orave, v južnej časti okresu Tvrdošín. Je to ľavostranný prítok Borovej vody, meria 2,3 km a je tokom VI. rádu.

Prameň 
Pramení na styku Skorušinských vrchov (geomorfologický podcelok Kopec) a Podtatranskej brázdy (podcelok Zuberecká brázda), juhovýchodne od sedla Prieková (1 164,4 m n. m.) v nadmorskej výške cca 920 m n. m., na katastrálnom území obce Zuberec.

Opis toku 
Tečie v Zubereckej brázde prevažne východným smerom. V pramennej oblasti tečie južne od lokality Črchlica, pričom horný tok lemujú po oboch brehoch viaceré výmole, ktorými v období dostatku zrážkovej vody pretekajú občasné vodné toky, sprava priberá jediný trvalý prítok vznikajúci severovýchodne od kóty 973,7 m. Na dolnom toku tečie smerom na VSV, na ľavý breh brázdi niekoľko výmoľov, potok ešte podteká cestu II. triedy č. 584 a južne od obce Zuberec ústi v nadmorskej výške cca 785 m n. m. do Borovej vody.

Potoky na Slovensku
Povodie Oravy
Vodné toky v Zubereckej brázde
Vodné toky v okrese Tvrdošín
Príbeh ulice

Príbeh ulice je prvý slovenský hiphopový muzikál. 24. októbra 2008 bola 1. premiéra.

Účinkujúci

Herci 
 Milan Ondrík (Niko)
 Kamil Mikulčík (Niko)
 Kristína Turjanová (Mia)
 Milu Minichová (Mia)
 Dáša Šarkozyová (Mia)
 Marián Labuda ml. (Pepe)
 Daniel Heriban (Pepe)
 Marek Majeský (Viktor)
 Marek Ťapák (Otec)
 Zuzana Šebová (Tina)

Tanečníci 
 Alex Maďar
 Dano Antálek
 Dominika Molnárová
 Zuzana Nosáľová
 Helena Sabová
 Ivana Pisančíková
 Janko Šutka
 Kenny Altanhujak
 Lukáš Bednár
 Lukáš Onufer
 Matúš Konečný
 Michal Kolesár
 Mirka Drínová
 Monika Sakmanová
 Nikola Králiková
 Sašo Zakuciak
 Silvia Horváthová
 Simona Droppanová
 Tomáš Ujlaki
 Veronika Ferancová
 Veronika Knitlová

Autori 

 Námet:  Peter Vojtek

 Réžia – Nikita Slovák
 Producent – Peter Vojtek
 Choreografia – Milan Kereš, Lil Phil Mungiele
 Scénografia – Mgr. art. Miriam Struhárová

Externé odkazy 
 Oficiálna stránka muzikálu Príbeh ulice

Slovenské muzikály
Voliarisko

Voliarisko je potok na hornej Orave, v južnej časti okresu Tvrdošín. Je to ľavostranný prítok Studeného potoka, má dĺžku 3,7 km a je tokom V. rádu.

Prameň 
Pramení v Západných Tatrách, v geomorfologickej časti Roháče, na SSZ svahu Brestovej (1 902,7 m n. m.) v nadmorskej výške približne 1 420 m n. m., na katastrálnom území obce Zuberec.

Opis toku 
V pramennej oblasti tečie prudkým spádom smerom na severozápad. Následne sa stáča, prechodne tečie smerom na sever a zľava priberá prítok zo severného svahu Pálenice (1 752,6 m n. m.). Potom preteká dolinou Voliarisko, esovito sa ohýba a na krátkom úseku tečie smerom na SSZ. Ďalej už pokračuje viac-menej na sever, na strednom toku sa dvakrát esovito stáča. Napokon sa stáča na severovýchod, sprava ešte priberá prítok (2 km) z oblasti Teľaciarok a v blízkosti osady Brestová, východne od obce Zuberec, sa v nadmorskej výške cca 869 m n. m. vlieva do Studeného potoka.

Potoky na Slovensku
Povodie Oravy
Vodné toky v Západných Tatrách
Vodné toky v okrese Tvrdošín
Introjekcia (psychológia)

Introjekcia je v psychoanalýze presun vonkajšku do vnútra. Podľa Freuda má svoj vzor v prehĺtaní. Dieťa skoro pochopí, že zjedenie predmetu znamená jeho zničenie. Duševná introjekcia sa zbavuje nepriateľských vonkajších objektov. Okrem toho má prianie prehltnúť ich. Introjekcia zmenšuje separačnú úzkosť. Výsledná duševná štruktúra sa nazýva introjekt alebo introjektovaný objekt alebo vnútorný objekt. Za najprimitívnejšiu formu introjekcie je považovaná orálna inkorporácia.

Vývinová psychológia
Psychoanalýza
Veľrybovité

Veľrybovité (lat. Balaenidae) je čeľaď z taxónu kosticovce.

V niektorých starších systémoch čeľaď zahŕňala aj to, čo sa neskôr označovalo ako čeľaď Neobalaenidae.

Systematika (bez Neobalaenidae)
čeľaď veľrybovité (Balaenidae):
rod Balaena - veľryba
rod †Balaenella - jediný druh Balaenella brachyrhynus Bisconti 2005 
rod †Balaenotus
rod †Balaenula
rod Eubalaena -  veľryba	
rod †Eucetites - nomen dubium
rod †Idiocetus 
rod †Morenocetus - jediný druh Morenocetus parvus Cabrera 1926 
rod †Palaeobalaena
rod †Stenodon - jediný druh Stenodon campbelli Frailey 1986

Iné projekty
Uka

Uka (Ука) je v súčasnosti neaktívny štítový vulkán, nachádzajúci sa v centrálnej časti pohoria Stredokamčatský chrbát na polostrove Kamčatka, niekoľko km východne od vulkánu Alngej. Masív 1 643 m vysokej sopky je tvorený prevažne bazaltovými horninami. Jej vznik sa odhaduje na obdobie neskorého pleistocénu až začiatku holocénu. Dátum poslednej erupcie nie je presne datovaný, no odhaduje sa na holocén.

Externé odkazy 
 www.volcano.si.edu - štítový vulkán Uka na Global Volcanism Program 

Sopky Kamčatky
Štítové vulkány
Vyhasnuté sopky
Kajlenej

Kajlenej je v súčasnosti neaktívny štítový vulkán, nachádzajúci sa na východnom okraji grabenu, kopírujúceho chrbát centrálnej časti pohoria Stredokamčatský chrbát na polostrove Kamčatka, asi 10 km severovýchodne od sopky Uka. Masív sopky je tvorený prevažne bazaltami a smerom na západ od neho sa tiahne reťaz troskových kužeľov, geneticky previazaná z vulkanizmom Kajleneja. Vek vulkánu sa odhaduje na neskorý pleistocén až skorý holocén.

Externé odkazy 
 www.volcano.si.edu - štítový vulkán Kajlenej na Global Volcanism Program 

Sopky Kamčatky
Štítové vulkány
Vyhasnuté sopky
Kukla (vrch)

Kukla (564 m n. m.) je výrazný samostatný vrch v Malých Karpatoch nad obcou Dubová, 6 km severne od Modry. 

Vrch je zalesnený, nachádza sa tu typický malokarpatský dubovo-bukový porast. Vrcholový hrebeň je úzky, pretiahnutý, na malej vrcholovej plošine je vybudovaná turistická rozhľadňa. Na západnej strane 25 m bralo Čertove zuby, vhodné aj na cvičné lezenie. Na južnom úpätí chatové stredisko a rekreačný tábor Fúgelka.

K vrchu sa viaže povesť o vzniku hradu Červený Kameň.

Turistika

Prístup 
  modro značenou turistickou trasou z Dubovej, cez chatu Fúgelka na vrch Kukla a ďalej na rázcestie Tri kopce a cestu na Zochovu chatu.
  žlto značenou trasou z hradu Červený Kameň, cez obec Píla na rázcestie s modrou, ďalej po modrej na vrch Kukla. Zo Zochovej chaty na rázcestie Tri kopce a ďalej po modrej na vrch Kukla.
  zeleno značenou turistickou trasou z Modry – Harmónie na rázcestie Tri kopce, ďalej po modrej

Výstup je nenáročný, vhodný aj na vychádzky s deťmi.

Rozhľadňa 
Na úzkom vrchole stojí 12 m vysoká drevená rozhľadňa, vybudovaná v roku 2007 na mieste staršej rozhľadne. Pekný panoramatický výhľad na celé Pezinské Karpaty, hrad Červený Kameň, za dobrej viditeľnosti aj na vzdialenejšie pohoria. Na vrchole sa okrem rozhľadne nachádza aj ohnisko s lavičkami.

Fotogaléria

Pozri aj 
 Zoznam rozhľadní na Slovensku

Iné projekty

Externé odkazy 
 Lesy okolo Kukly, fotogaléria (blog)
 Cvičné lezenie na Čertových zuboch, fotogaléria
 Lezecké skalky v okolí Modry

Referencie 

 Turistická mapa č. 127, Malé Karpaty – Bratislava, 1:50 000, VKÚ Harmanec, 1994. ISBN 80-85510-19-7

Vrchy v Malých Karpatoch
Rozhľadne na Slovensku
Vrchy v okrese Pezinok
Vrchy pod 1000 metrov na Slovensku
Belyj (vulkanický komplex)

Belyj () je názov vulkanického komplexu, pozostávajúceho z niekoľkých štítových vulkánov, nachádzajúceho sa v severnej časti pohoria Stredokamčatský chrbát na polostrove Kamčatka. Komplex tvorí samotný štít Belyj, menšie štítové sopky Sergejeva a Kevenejtunup, nachádzajúce sa južne, resp. východne od masívu Beleho a starší, pleistocénny Lagernyj vulkán, nachádzajúci sa juhovýchodne od Beleho. Vek komplexu sa odhaduje na neskorý pleistocén až raný holocén.

Externé odkazy 
 www.volcano.si.edu - vulkanický komplex Belyj na Global Volcanism Program 

Sopky Kamčatky
Štítové vulkány
Zach Bogosian

Zach Bogosian (* 15. júl 1990, Massena, New York, USA) je americký hokejista s arménskymi koreňmi hrajúci na poste obrancu. Meria 188 cm a váži 89 kg.

Klubový hokej

OHL 
Bogosian hral v juniorskej OHL dve sezóny za tím Peterborough Petes.

NHL

Sezóna 2008/2009 
Pred sezónou 2008/09 si ho na drafte vybrala Atlanta Thrashers z celkového tretieho miesta. 4. septembra s Atlantou podpísal trojročný nováčikovský kontrakt na 2,625 milióna US$. Okamžite sa prebojoval z kampu do hlavného tímu, a tak v NHL debutoval už v prvom zápase Thrashers, 10. októbra 2008 proti Washingtonu Capitals. Tým sa stal najmladším hráčom v histórii klubu, ktorý nastúpil na zápas NHL. Počas debutu mal len 18 rokov a 172 dní.

V sezóne odohral na začiatku prvých 8 zápasov, ale 21. októbra 2008 v zápase proti Philadelphii Flyers si zlomil v zápase nohu. Svoj prvý zápas po zranení odohral až 31. decembra 2008 proti tímu Carolina Hurricanes. Po tom zápase ho však vedenie klubu poslalo na farmu do tímu Chicago Wolves, aby sa po zranení rozohral. 13. januára 2009 ho klub povolal späť.  Po návrate z farmy odohral svoj prvý zápas 14. januára 2009 doma proti Ottawe Senators. 

Svoj prvý bod v NHL dosiahol 17. januára 2009, kedy jeho tím nastúpil proti Nashvillu Predators. V tom zápase strelil gól a na jeden aj prihrával. Po zápase bol vyhlásený aj za tretiu hviedzu zápasu.

Klubová štatistika

Ocenenia 
 Nominovaný do prvého all-star tímu OHL v roku 2008

Referencie

Externé odkazy 
 
 Zach Bogosian - profil na NHL.com

Hokejisti USA
Hráči Atlanta Thrashers
Hokejisti draftovaní klubom Atlanta Thrashers
Osobnosti zo štátu New York
Osobnosti USA arménskeho pôvodu
Športovci arménskeho pôvodu
Euronext

Euronext alebo NYSE Euronext (v užšom zmysle) (v rokoch 2000-2007 podnik podľa holandského práva s obchodným menom Euronext N.V.) je európska akciová burza, časť podniku-skupiny NYSE Euronext (vznikol v roku 2007 fúziou americkej NYSE Group a európskej Euronext N.V., predchodkyne dnešného Euronextu). Má sídla v Paríži, Amsterdame, Bruseli a Lisabone. 

Predchodca Euronextu, Euronext N.V., vznikol v roku 2000 fúziou Amsterdamskej, Bruselskej a Parížskej burzy, doplnenou v roku 2001 akvizíciou LIFFE a v roku 2002 fúziou s Lisabonskou burzou. Na burze sa obchodovalo s akciami (spočiatku aj s derivátmi), ponúkala aj clearingové a informačné služby. Ku dňu 31. januára 2006 trhy Euronextu mali trhovú kapitalizáciu 2,9 miliárd USD, čím bola piatou najväčšou burzou na svete. V apríli roku 2007 sa podnik Euronext N.V. zlúčil s podnikom NYSE Group a vytvorili podnik NYSE Euronext (v širšom zmysle).

Externé odkazy
 , 
 

Burzy cenných papierov
Veľký jarok (prírodná pamiatka)

Prírodná pamiatka Veľký jarok je kaňonovité sprašové údolie ako významná forma výmoľovej erózie pri Moravanoch nad Váhom v okrese Piešťany. Na lokalite sa vyskytujú mohutné telesá spraše, ktorá vznikla veternou akumuláciou v prostredí niekdajších trávnatých stepí s nesúvislým rastlinným krytom, významné paleontologické a archeologické nálezisko. Prírodná pamiatka bola vyhlásená v roku 1964 a novelizovaná v roku 1987 na rozlohe , bez ochranného pásma. Na území pamiatky platí 4. stupeň ochrany.

Referencie

Externé odkazy 
 Prírodná pamiatka Veľký jarok, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Prírodné pamiatky v Trnavskom kraji
Chránené územia v okrese Piešťany
Moravany nad Váhom
Geologické lokality na Slovensku
Veľký Javorník (národná prírodná rezervácia)

Veľký Javorník je národná prírodná rezervácia, vzácna zachovalá lokalita vrcholových lesných spoločenstiev na severozápadnom svahu rovnomenného vrcholu () v Javorníkoch v pohraničnom pásme okresu Čadca. Výskyt jedľo-bučín s prímesou smreka pralesovitého charakteru, odlesnený vrchol s pieskovcovým podkladom. Národná prírodná rezervácia od r. 1967, rozloha .

Referencie

Pozri aj 
 Veľký Javorník (vrch)

Iné projekty

Externé odkazy 
 Poloha na turistickej mape
 Národná prírodná rezervácia Veľký Javorník, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Národné prírodné rezervácie v Žilinskom kraji
Chránené územia v okrese Čadca
Makov (okres Čadca)
Veľký Milič (národná prírodná rezervácia)

Veľký Milič je v chránené územie, národná prírodná rezervácia v katastrálnom území obce Skároš, tvorené zachovalými lesnými spoločenstvami rastúcimi na vyvrelinách južnej časti Slanských vrchov v pohraničnom pásme okresu Košice–okolie. 

Zaberá celkovú rozlohu . Predmetom ochrany je výskyt bukovo-dubového vegetačného stupňa a spoločenstiev bučín a lipových javorín na andezitovom a dacitovom podklade, spolu s hniezdiskom a výskytom vzácneho dravého vtáctva. Za národnú prírodnú rezerváciu je vyhlásená od roku 1967, neskôr novelizovaná na národnú prírodnú rezerváciu.

Referencie

Iné projekty

Pozri aj 
Veľký Milič (vrch)
Miličská skala
Malý Milič (národná prírodná rezervácia)
Marocká hoľa

Externé odkazy 
 Národná prírodná rezervácia Veľký Milič, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Národné prírodné rezervácie v Košickom kraji
Chránené územia v okrese Košice-okolie
Slanské vrchy
Skároš
Európska cesta 41

Európska cesta 41 (E41) je európska cesta, ktorá vedie z Dortmundu v Nemecku do Altdorfu vo Švajčiarsku. Jej celková dĺžka je 788 km.

Priebeh

Mestá
Dôležité mestá, ktoré sídlia na trase E41 sú Dortmund, Hagen, Wetzlar, Gießen, Hanau, Aschaffenburg, Würzburg, Heilbronn, Stuttgart, Böblingen, Herrenberg, Bad Dürrheim a Singen. Vo Švajčiarsku sú to mestá Schaffhausen (mesto)Schaffhausen, Winterthur, Zürich, Rotkreuz, Schwyz a Altdorf.

Cesty
V Nemecku prechádza E41 cez A45, A3 a A81. Vo Švajčiarsku prechádza cez hlavnú cestu 15, diaľnicu A4, hlavnú cestu 4, diaľnicu 4a, diaľnicu A4 a hlavnú cestu číslo 2.

Referencie

Iné projekty 

41
Zdeněk Zlámal

Zdeněk Zlámal (* 5. november 1985, Přerov) je český profesionálny futbalista, ktorý v súčasnej dobe hrá ako brankár za zlínsku Tescomu, kam prišiel na hosťovanie z pražskej Sparty. 

Zlámal pochádza zo športovej rodiny, s futbalom sa preslávil už jeho strýko František Zlámal, ktorý hájil v 60. - 80. rokoch min. storočia bránku Slavie Praha. Jeho otec sa mnoho sezón objavoval v bránke Spartaku Hulín, kde mimo Zdenka Zlámala začínala tiež i rad ďalších vrcholových futbalistov (Nehoda, Drulák, Novotný, Zlámal). V kategórií žiakov hrával s miestnym klubom najvyššiu súťaž - žiacku ligu. V tejto kategórií ho objavil tréner HS Kroměříž Jiří Vogl.

S profesionálnym futbalom začínal v šesnástich rokoch v Hulíne, kde po prvýkrát hral 14. júla 2002 v pohárovom zápase Morkovice - Hulín. V 82. minúte ale zostal po zrážke s jedným z útočníkov na chvíľu v bezvedomí a s otrasom mozgu skončil v nemocnici. 

Odtiaľ prestúpil do HS Kroměříž a stal sa stabilným členom druholigového kádru. Na konci roku 2005 ho získala pražská Sparta, zmluvu s klubom podpísal do júna 2006. 

Jeho brankárskym vzorom je Talian Gianluigi Buffon.

Externé odkazy 
Oficiální stránky FC Tescoma Zlín - Zdeněk Zlámal
Oficiálne stránky AC Sparta Praha - Zdeněk Zlámal

Narodenia v 1985
Českí futbalisti
Nyľgimelkin

Nyľgimelkin () alebo Atlasovova sopka () je neaktívny vulkanický komplex, nachádzajúci sa na polostrove Kamčatka v severnej časti pohoria Stredokamčatský chrbát.

Komplex tvorí dvojica bazaltových štítových vulkánov Nyľgimelkin a Novagrablenova, nachádzajúcich sa neďaleko západného, resp. severozápadného okraja masívneho pleistocénneho vulkánu Chuvchojtun, jedného z najväčších vulkánov severnej časti pohoria. Posledná erupcia komplexu sa odohrala približne pred 5 500 rokmi.

Externé odkazy 
 www.volcano.si.edu – vulkanický komplex Nyľgimeľkin na Global Volcanism Program 

Sopky Kamčatky
Štítové vulkány
Vyhasnuté sopky
WAYD

Wayd je slovenská metalová skupina z Prešova. Vznikli v roku 1994, spojením bývalých členov kapiel Marion a Dysentery.

Skupina hrá experimentálny, avant-gardný technický death metal, resp. progresívny death metal s prvkami moderného džezu. Zaujímavosťou kapely sú dvaja speváci a obohatenie viacerých skladieb o saxofón. Kapela na poslednom albume Ghostwalk prešla od nahrávacej spoločnosti Metal Age Production do HROM Records. Skupina koncertuje niekedy v pozmenej zostave kde poväčšine supluje bubeník a gitarista. Počas svojho pôsobenia vystupovali v Nemecku, Poľsku a v Česku.

Aktuálna zostava
 Drahoš Juřík –basa, vokály
 Milan Savko – guitara, hlavné vokály
 Richard Majer – gitara
 Braňo Kóša – bicie

Štúdiové albumy 
 The Ultimate Passion 1997
 Barriers 2001
 Decadance 2003
 Ghostwalk 2007

Demá
 Shape of Your Mind 1995

Video
 Rivers of the night 2007 video Rivers Of The Night

Externé Odkazy
 oficiálny web
 Myspace

Referencie
Wayd.sk

Slovenské deathmetalové hudobné skupiny
Hudobné skupiny z 1994
Agnotológia

Agnotológia (z gréckeho slova agnósis = nevedia), niekde sa uvádza aj názov: agnoiológia (z gréckeho slova AGNOIA = 'neznalosť') je neologizmus (novotvar) pre štúdium spôsobov využitia kultúrou zapríčinenej neznalosti, alebo pochybnosti. Skúma, ako môže byť nevedomosť využitá, či navodená prostredníctvom úmyselnej alebo náhodnej kultúrno-politickej selektivity, manipulácie, potláčania informácií, cenzúrou a pod. Môže byť založená na zverejnení nepresných alebo zavádzajúcich vedeckých dát. 

Termín bol zavedený na Stanfordovej univerzite v USA profesorom  špecializujúcim sa na dejiny vedy a techniky, Robertom N. Proctorom, ktorý v r. 2005 uskutočnil workshop pod názvom Agnotológia: Kultúrna produkcia ignorancie. Poukázal na fakt, že neznalosť nemusí byť vždy iba dôsledkom prirodzenej absencie znalosti, ale aj výsledkom kultúrnych, ekonomických a politických snáh a bojov. Agnotológia má históriu i v politickej geografii a prejavuje sa tiež snahe u iných nevedomosť a neznalosť udržať či rozšíriť s cieľom získať výhody ("pochybnosti sú naším produktom" je slogan tabakového priemyslu).

Zdroje

 Robert N. Proctor

Sociologické školy a smery
Iktunup

Iktunup je názov v súčasnoti neaktívneho vulkanického komplexu, nachádzajúceho sa na polostrove Kamčatka v severnej časti pohoria Stredokamčatský chrbát. Komplex pozostáva zo skupiny niekoľkých menších štítových vulkánov ktoré sa nachádzajú severozápadne, resp. severovýchodne od staršieho, pleistocénneho vulkanického masívu Kevenej. Komplex tvoria prevažne bazaltové, až bazaltovo-andezitové horniny a jeho vek sa odhaduje na neskorý kvartér (koniec pleistocénu až začiatok holocénu.)

Externé odkazy 
 www.volcano.si.edu - vulkanický komplex Iktunup na Global Volcanism Program 

Sopky Kamčatky
Štítové vulkány
Vyhasnuté sopky
Generali Ladies Linz

Generali Ladies Linz je ženský tenisový turnaj, ktorý patrí do WTA Tour a koná sa v Linzi v Rakúsku. Turnaj vznikol v roku 1987, a je zaradený na WTA Tour ako turnaj Tier II.

Predošlými víťazkami turnaja boli aj bývalé svetové jednotky  Amélie Mauresmová, Justine Heninová a Marija Šarapovová

Víťazky turnaja

Dvojhra

Štvorhra

Externé odkazy
 Oficiálna stránka turnaja

Tenisové turnaje v Rakúsku
Šport v Linzi
Postgeometrická abstrakcia

Postgeometrická abstrakcia je druh abstraktného umenia. Je to odnož novej geometrie, ktorá kombinuje prvky dadaizmu, postkonceptualizmu, postmoderny s východiskami geometrickej abstrakcie. Príznačná je pre ňu rafinovane, skryto alebo otvorene aktikulovaná sémantika s postindustriálnymi, znakovými, archetypovými či spoločenskými kódmi. Za jej hlavných predstaviteľov môžeme považovať amerického maliara Petra Halleyho (1955) s jeho celami a okruhmi. V európskom kontexte sú to Gerwald Rockenschaub (1952), Imi Knoebel (1945), Helmut Federle (1944), maďarský maliar Imre Bak (1939). Novú sémantiku, ktorá by v šesťdesiatych a sedemdesiatych rokoch v geometrickom umení bola úplne nepatričná, programovo priniesla do slovenského umenia predovšetkým Mária Balážová (1956) s jej novou významovosťou v cykloch Plynutie (1992-94), Hadia geometria (od roku 1994) a Chaos (od roku 2006). Ide aj o prvý príklad ženskej geometrie, na rozdiel od napr. Sarah Morris sú u Balážovej jasné genderové profilácie. Použitím veľkých formátov obrazov docielila M. Balážová efekty maliarskych plátien hard edge. Formálne „prečítanie“ jej obrazových skladieb poukazuje na možnosti postkonštruktivistickej a postgeometrickej abstrakcie. Postgeometrickej abstrakcii sa venuje aj Blažej Baláž (1958) v cykloch Pamäť a Mandaly, ako aj Roman Gajdoš (1983), ktorý sa okrem umeleckej činnosti venuje uvedenému fenoménu aj teoreticky. V rámci stredoeurópskeho priestoru teda zaznamenávame celkom osobitý prístup, ktorý by sme mohli definovať ako Post-Geo.

Výstavy 
 1995 Mária Balážová – Hadia geometria, Bratislava, Galéria Cypriána Majerníka
 1996 Imre Bak – New Paintings, Ludwig Múzeum Budapest (H)
 2001 Mária Balážová – Nadowessioux, Bratislava, Galéria mesta Bratislavy, Pálffyho palác
 2000 Neokonštruktivizmus v slovenskom výtvarnom umení, Trnava, Galéria J. Koniarka
 2002 Skrytý půvab malby, České Budějovice, Dům umění (CZ)
 2002 New End of Painting, Trnava, Galéria Jána Koniarka
 2007 Mária Balážová – Nová významovosť, Nitra, Nitrianska galéria
 2010 Slovenská geometrie 1, Městská galerie, Plzeň (CZ)
 2010 Imre Bak, Galeria umenia, Nové Zámky 
 2011 Mária Balážová – Post-Geo, Liptovský Mikuláš, Liptovská galéria P. M. Bohúňa
 2011 Mária Balážová, Blažej Baláž : Post-Geo-Text, Slowakisches Institut, Berlin (D)

Referencie

Literatúra 
 BALGAVÁ, B. – ORAVCOVÁ, J. – VALOCH, J. 1997. Mária Balážová. Trnava : Galéria Jána Koniarka, 32 s.
 VALOCH, J. 2002. Mária Balážová / Hadia geometria 1997-2002. Trnava : Pedagogická fakulta TU, 12 s.
 TOMÁŠOVÁ, I. 2007. Nová významovosť. In Vlna, roč. IX, č.32, s. 9091. Bratislava : Občianske združenie Vlna 
 BESKID, V. – VALOCH, J. – GAJDOŠ, R. 2009. Mária Balážová / Dielo z rokov 1985-2009. Trnava : Typi Universitatis Tyrnaviensis, 111 s. ISBN 978-80-8082-265-1
 BELOHRADSKÁ, Ľ. 2009. Mária Balážová. In BELOHRADSKÁ, Ľ. – TROJANOVÁ, E. 2009. Hranice geometrie. Bratislava : PETUM, s.82 ISBN 978-80-970160-1-2
 VALOCH, J. 2010. Současná slovenská geometrie 1. Plzeň : Galerie města Plzně, 32 s. ISBN 978-80-87289-09-9

Externé odkazy 
 
 
 Post-Geo 
 Post-Geo-Text 
 Současná slovenská geometrie 

Abstraktné umenie
Rika Fudžiwarová

Rika Fudžiwarová, jap.藤原 里華 - Fujiwara Rika, (* 19. september 1981, Tokio, Japonsko) je súčasná japonská profesionálna tenistka . Počas svojej profesionálnej kariéry vyhrala 6 turnajov ITF v dvojhre a 14 turnajov vo štvorhre.

Iné projekty

Externé odkazy 

Narodenia v 1981
Japonskí tenisti
Generali Ladies Linz 2008

Generali Ladies Linz 2008 bol tenisový turnaj okruhu WTA, ktorý sa hral na dvorcoch Intersport Arena v Linzi v Rakúsku od 20. októbra do 26. októbra 2008. Titul získala Srbka Ana Ivanovićová, ktorá vo finále porazila Rusku Zvonariovovú 6-2 6-1. Bol to jej 8. titul v dvojhre na okruhu WTA.

Dvojhra

Nasadenie 
V zozname sú nasadené hráčky.

Odmeny a body do rebríčka

Výsledky

Posledných osem

Horná polovica

Dolná polovica

Štvorhra

Nasadenie
V zozname sú nasadené páry.

Odmeny a body do rebríčka

Výsledky

Externé odkazy
Stránka turnaja

Tenis v 2008
Tenisové turnaje v Rakúsku
Iettunup

Iettunup () je v súčasnosti neaktívny vulkanický komplex, nachádzajúci sa v severnej časti pohoria Stredokamčatský chrbát na Kamčatke. Je to najsevernejšie položená neskoroštvrtohorná vulkanická štruktúra pohoria. Komplex tvorí dvojica prekrývajúcich sa štítových vulkánov (Iettunup - 1 340 m a Lamutskij - 1 198 m), budovaných prevažne bazaltami až bazaltovými andezitmi. Vek poslednej erupcie nie je známy, no odhaduje sa na koniec pleistocénu, až začiatok holocénu.

Externé odkazy 
 www.volcano.si.edu - vulkanický komplex Iettunup na Global Volcanism Program 

Sopky Kamčatky
Štítové vulkány
Vyhasnuté sopky
Vojampoľskij

Vojampoľskij () je vulkanický komplex, nachádzajúci sa v severnej časti pohoria Stredokamčatský chrbát na polostrove Kamčatka. Komplex tvorí dvojica štítových vulkánov (Vojampoľskij - 1 225 m a Chachtana - 1 217 m) a budovaný je prevažne bazaltovými až bazaltovo-andezitovými horninami. Vek poslednej erupcie komplexu nie je známy.

Iné projekty

Externé odkazy 
 www.volcano.si.edu - vulkanický komplex Vojampoľskij na Global Volcanism Program 

Sopky Kamčatky
Štítové vulkány
Česká cesta

Česká cesta (lat. Via Bohemica) bola významná starobylá obchodná cesta, spájajúca Prahu s Budínom, prechádzajúca územím dnešného juhozápadného Slovenska. Bola súčasťou dlhšej európskej obchodnej cesty, vedúcej od Bosporu až k brehom Atlantického oceánu. V čase mieru slúžila cesta na medzimestskú a medzištátnu obchodnú výmenu, v časoch vojen aj na vojenské ťaženia, často s ťažkými následkami pre obyvateľov priľahlých regiónov.

História 
Cestu oficiálne ustanovili ako európsku obchodnú magistrálu uhorský kráľ Karol Róbert a český kráľ Ján Luxemburský na rokovaní vo Vyšehrade na prelome rokov 1335/1336. Obchádzala Viedeň a bola súčasťou ich spojenectva proti Rakúsku. Oficiálna trasa cesty však len nadviazala na dávno predtým používané cesty a zásadný strategický význam mala už za čias pred a počas Veľkej Moravy, kedy tvorila spojnicu Moravského a Nitrianskeho kniežatstva.

Za čias Uhorska mala cesta najväčší význam v 14. a 15. storočí. Uhorskí králi vybudovali na jej ochranu sieť pevností a strážnych hradov. Na ceste bolo zakázané svojvoľne vyberať clo a mýto, obchodníci mali mať zabezpečený voľný a bezpečný priechod.

Medzinárodný význam cesty začal upadať po dobytí Budína Turkami v roku 1541, na lokálny obchod sa však v menšej miere využívala aj počas ďalších storočí.

Trasa 
Trasa cesty na území dnešného Slovenska: Štúrovo (prievoz cez Dunaj) – Dvory nad Žitavou (brod cez Žitavu) – Nové Zámky – Sereď (brod cez Váh) – Trnava – Trstín – Buková- Prievaly (horský priesmyk cez Malé Karpaty) – Jablonica – Senica – Holíč – Kátov (brod cez Moravu).

Strážne hrady, súvisiace s Českou cestou: Šintava (prestavaný), Smolenice (prestavaný), Ostrý Kameň (ruina), Korlátka (ruina), Šaštín (zaniknutý), Holíč (prestavaný).

Pozri aj 
 Jantárová cesta
 Magna via

Externé odkazy 
Najvýznamnejšie dopravné trasy a cesty na území Slovenska v staroveku a stredoveku - referaty.sk
Historická úvaha o možnom súvise symbolu trojvršia s Českou cestou - Historická Revue
Úryvky z publikácií o Českej ceste - bukova.sk

Historické cesty
Historické cesty na Slovensku
Tatárska omáčka

Tatárska omáčka je ochutená majonéza  dijónskou horčicou, nadrobno nakrájanými sterilizovanými uhorkami, kaparami a cibuľou. Dochucuje sa citrónovou šťavou. Hodí sa ako príloha, resp. dochucovadlo k mnohým pokrmom, hlavne vyprážaným. Na tieto účely je vhodnejšia ako majonéza práve kvôli chuti, ktoré vzniknú kombináciou viacerých ingrediencií. Nikdy nebýva pikantná. Nikdy neobsahuje cesnak, ktorý je spolu s majonézou základom inej omáčky Aïoli. Pomenovali ju po tatároch.  

Je bežne k dispozícii v obchodoch s potravinami a je možné ju vyrobiť aj doma. V tomto prípade je vhodné spotrebovať ju čo najskôr po zhotovení, pretože pridanie čohokoľvek do majonézy ju kontaminuje baktériami, čo prudko skracuje jej životnosť.

Iné projekty

Potraviny
Omáčky